**Important legal notice**

*|*

# 32004D0463

**2004/463/EC:Commission Decision of 29 April 2004 amending the Appendix to Annex XIV to the 2003 Act of Accession to include certain establishments in the meat sector in Slovakia in the list of establishments in transition [notified under document number C(2004) 1730] (Text with EEA relevance)***Official Journal L 156 , 30/04/2004 P. 0138 - 0141*

Komisijos sprendimas

2004 m. balandžio 29 d.

iš dalies keičiantis 2003 m. stojimo akto XIV priedo priedėlį įtraukiant tam tikras Slovakijos mėsos sektoriaus įmones į įmonių, kurioms suteikiamas pereinamasis laikotarpis, sąrašą

(pranešta dokumentu Nr. C(2004) 1730)

(tekstas svarbus EEE)

(2004/463/EB)

EUROPOS BENDRIJŲ KOMISIJA,

atsižvelgdama į Europos Bendrijos steigimo sutartį,

atsižvelgdama į Čekijos Respublikos, Estijos, Kipro, Latvijos, Lietuvos, Vengrijos, Maltos, Lenkijos, Slovėnijos ir Slovakijos [1] stojimo sutartį, ypač į jos 2 straipsnio 3 dalį,

atsižvelgdama į Čekijos Respublikos, Estijos, Kipro, Latvijos, Lietuvos, Vengrijos, Maltos, Lenkijos, Slovėnijos ir Slovakijos [2] stojimo aktą, ypač į XIV priedo 5 skyriaus B skirsnio I poskyrio d dalį,

kadangi:

(1) 2003 m. Stojimo akto XIV priedo 5 skyriaus B skirsnio a dalyje nurodyta, kad struktūriniai reikalavimai, nustatyti 1964 m. birželio 26 d. Tarybos direktyvos 64/433/EEB dėl šviežios mėsos gamybos ir prekybos sveikatos sąlygų [3] I priede ir 1976 m. gruodžio 21 d. Tarybos direktyvos 77/99/EEB dėl sveikatos problemų, turinčių įtakos mėsos produktų ir tam tikrų kitų gyvūninės kilmės produktų gamybai ir prekybai [4], A ir B prieduose, esant tam tikroms sąlygoms iki 2006 m. gruodžio 31 d. netaikomi Slovakijos įmonėms, išvardytoms Stojimo akto XIV priedo priedėlyje.

(2) Dar devynios Slovakijos didelio našumo mėsos įmonės susiduria su sunkumais iki 2004 m, gegužės 1 d. besistengdamos įvykdyti visus struktūrinius reikalavimus, nurodytus Direktyvos 64/433/EEB I priede ir Direktyvos 77/99/EEB A ir B prieduose.

(3) Todėl šioms devynioms įmonėms reikia laiko modernizavimo procesui pabaigti siekiant, kad jos visiškai atitiktų atitinkamus struktūrinius reikalavimus, nurodytus Direktyvose 64/433/EEB ir 77/99/EEB.

(4) Šios devynios įmonės, kurių modernizavimo darbai jau gerokai pasistūmėję, pateikė patikimų įrodymų, kad jos turi pakankamai lėšų, kad greitai ištaisytų likusius trūkumus, be to jos gavo palankų Slovakijos valstybinės maisto ir veterinarijos tarnybos įvertinimą dėl modernizavimo proceso baigimo.

(5) Pateikiama išsamios informacijos apie visus šių Slovakijos įmonių trūkumus.

(6) Siekiant palengvinti perėjimą nuo dabar Slovakijoje taikomo režimo prie atitinkančio Bendrijos veterinarijos teisės aktus, pereinamojo laikotarpio suteikimas devynioms įmonėms Slovakijai prašant yra pagrįstas.

(7) Dėl pažangos modernizuojant šias devynias įmones pereinamasis laikotarpis turėtų būti ne ilgesnis kaip 12 mėnesių.

(8) Maisto grandinės ir gyvūnų sveikatos nuolatinis komitetas buvo informuotas apie šiame sprendime nurodomas priemones.

PRIĖMĖ ŠĮ SPRENDIMĄ:

1 straipsnis

1. Įmonės, išvardytos šio sprendimo priede pridedamos prie priedėlio, į kurį daroma nuoroda 2003 m. Stojimo akto XIV priedo 5 skyriaus B skirsnyje.

2. Įmonėms, išvardytoms šio sprendimo priede, taikomos Stojimo akto XIV priedo 5 skyriaus B skirsnio b dalyje numatytos taisyklės.

2 straipsnis

Sprendimas taikomas nuo Čekijos Respublikos, Estijos, Kipro, Latvijos, Lietuvos, Vengrijos, Maltos, Lenkijos, Slovėnijos ir Slovakijos Stojimo sutarties įsigaliojimo dienos ir pagal jos nuostatas.

3 straipsnis

Šis sprendimas skirtas valstybėms narėms.

Priimta Briuselyje, 2001 m. balandžio 29 d.

Komisijos vardu

David Byrne

Komisijos narys

[1] OL L 236, 2003 9 23, p. 17.

[2] OL L 236, 2003 9 23, p. 33.

[3] OL 121, 1964 7 29, p. 2012. Direktyva su paskutiniais pakeitimais, padarytais 2003 m. Stojimo aktu.

[4] OL L 26, 1977 1 31, p. 85. Direktyva su paskutiniais pakeitimais, padarytais Reglamentu (EB) Nr. 807/2003 (OL L 122, 2003 5 16, p. 36.)

--------------------------------------------------

PRIEDAS

Mėsos įmonės, kurioms suteikiamas pereinamasis laikotarpis

Nr. | Veterinarinės priežiūros numeris | Įmonės pavadinimas ir adresas | Sektorius: mėsos | Reikalavimų atitikimo terminas |

Įmonės veikla |

Šviežia mėsa, skerdimas, išpjaustymas | Mėsos produktai | Šaldymo sandėlis |

1. | TN 6–31 | Jakub Ilavský, s.r.o. 913 11 Trenč. Stankovce 273 | X | X | | 31.12.2004 |

2. | TN 6–30 | Jakub Ilavský, s.r.o. Sedličná 54 913 11 Trenč. Stankovce 273 | | X | | 31.12.2004 |

3. | PE 6–10 | COLAGEN SLOVAKIA, s.r.o. Kúpeľná 193 958 04 Partizánske | X | X | | 31.3.2005 |

4. | MI 6–1 | Mäso ZEMPLÍN a.s. Užhorodská č. 86 071 01 Michalovce | | X | | 16.4.2005 |

5. | MY 6–1 | Peter Fabuš-FABUŠ Mäsopriemysel Myjava Šimonovičova 481 907 01 Myjava | X | X | | 15.12.2004 |

6. | PU6–1 | Púchovský mäsový priemysel a.s. Vsetínska 1354/15 020 39 Púchov | X | X | X | 30.4.2005 |

7. | KN 6–4 | JATKA Hurbanovo s.r.o. 947 01 Hurbanovo | X | X | | 30.9.2004 |

8. | MA 6–30 | BERTO-Ignác Bertovič Hlavná 1 900 66 Vysoká pri Morave | X | X | | 28.2.2005 |

9. | CA 6–31 | K.B.K. spol. s.r.o. A. Hlinku 27 022 01 Čadca | | X | | 15.2.2005 |

--------------------------------------------------